पिछले साल अक्तूबर माह में दिल्ली के हाई सुरक्षा वाले क्षेत्र राजीव चौक और राष्ट्रपति भवन के आसपास एक संदिग्ध ड्रोन को उड़ते हुए देखा गया था। इसी माह में एक ड्रोन इंदिरा गांधी हवाई अड्डे के आसपास भी उड़ता हुआ पाया गया था। इससे देश के खुफिया स्थानों के चित्र लिए जाने का खतरा पैदा हो गया था। डी.जी.सी.ए. ने अब जो सुरक्षा की दृष्टि से गाइड लाइन तैयार की है उसके लागू होने पर परमिट लेने के बाद ही ड्रोन का प्रयोग किया जा सकेगा, यही नहीं प्रत्येक ड्रोन को सुरक्षा की दृष्टि से एक यूनिक आइडैंटीफिकेशन नंबर (यू.एन.आई.) भी जारी किया जाएगा।